Leta 1969 je na Evropskem prvenstvu 1969 s časom 45.8 zasedel drugo mesto v teku na 400 m, tik za Poljakom Janom Wernerjem. Na prvenstvu je sodeloval tudi kot del štafete 4x400 m, kot zaključni tekač Francije. Štafetno palico je Nalletu v zadnji predaji kot vodilni predal Jacques Carette in Nalletu ni bilo težko vodstva ohraniti do cilja. Četverica Gilles Bertould, Christian Nicolau, Jacques Carette in Jean-Claude Nallet je s tem Franciji pritekla zlato kolajno, v tej disciplini prvo po letu 1946. Nallet je leta 1970 preklopil na tek na 400 m z ovirami, v katerem je na naslednjem Evropskem prvenstvu leta 1971 že osvojil zlato medaljo. S časom 49.2 je namreč ugnal vso konkurenco, drugo mesto je zasedel vzhodnonemški atlet Christian Rudolph. Nallet je na prvenstvu v finskih Helsinkih s štafeto neuspešno branil evropski naslov, saj je s sotekmovalci zasedel 6. mesto.